Twee SA'ners vas oor homoseksualiteit | Maroela Media
Twee Suid-Afrikaners is in Dar es Salaam in Tanzanië in polisieaanhouding en word ondervra nadat hulle na bewering homoseksualiteit bevorder het.
AP het Donderdag berig die twee is deel van 'n groep van 12 mans, insluitend 'n man van Uganda en nege mans van Tanzanië, wat by 'n hotel in die stad in hegtenis geneem is. Plaaslike polisiebeamptes is tans besig om bewyse te versamel om strafregtelike aanklagte teen die mans aanhangig te maak.
Homoseksualiteit is teen die wet in Tanzanië en is 'n oortreding van 'n wet uit die koloniale era wat seksdade "teen die orde van die natuur" verbied. Seks tussen mans is strafbaar met tronkstraf wat kan wissel van 30 jaar tot lewenslank.
Tanzaniese owerhede het verskeie maatreëls ingestel in 'n poging om homoseksualiteit in die land uit te roei. In September 2016 het die regering tydelik sy MIV/vigs-uitreikprogramme wat homoseksuele mans bedien beëindig.
In Februarie is 40 private gesondheidsentrums wat vigs-behandeling verskaf toegemaak nadat hulle daarvan beskuldig is dat hulle dienste aan homoseksuele mense lewer.
koliniale konsep gladnie
Anti gay is hoegenaamd nie n koloniale konsep nie. Homoseksualiteit word deesdae baie sterk aangemoedig deur liberale westerse media en organisasies. Afrika kulture is daarteen.
Regtig? Gaan 'n regering aangemoedig word om mense te straf oor 'n keuse wat heeltemal privaat is? Geen wonder ons land is waar hy is nie. Ek het nou nie 'n geloof nie, maar ek sal bid vir julle mense.
Regstelling, ek wil nie deel wees van 'n geloof wat so maklik kan oordeel nie.
JA JA hoor .. ek het 'n saak met ander mense se seksualiteit en in 'n land soos SA wat alles aanvaar word en niks meer snaaks of onwettig is nie, gedy allerhande vreemde verskynsels. Smaak my in ander lande het julle nie dieselfde regte nie. Dalk moes julle bietjie opgelees het voordat julle soontoe gegaan het. Vreemd hoe apartheid nog voor almal se koppe gegooi word maar wette wat homoseksualiteit in 'n ander land verbied (en ook mense se regte inperk) en hulle selfs straf daarvoor, geniet GEEN aandag nie!